Държавен вестник, бр. 90, 2014 г., стр. 69

БРОЙ  90	
Д Ъ Р Ж А В Е Н  В Е С Т Н И К 	
СТР.  69  
Раздел V
Задължителна застраховка „Злополука“ на 
пътниците
Чл. 33. (1) Превозвачите, извършващи 
обществен превоз на пътници с начална и 
крайна точка на пътуването на територията на 
Република България, сключват задължителна 
застраховка „Злополука“ на пътниците при 
възникване на застрахователен интерес. Въз-
никване на застрахователен интерес е налице 
от датата на получаване на разрешително за 
извършване на обществен превоз или от да-
тата на изтичане на сключен застрахователен 
договор за тази застраховка.
(2) Договорът за задължителната застра-
ховка „Злополука“ по ал. 1 се сключва за срок 
не по-кратък от една година.
(3) Изискването по ал. 1 се отнася и за 
превозвачите, чиито средства за обществен 
превоз са спрени от експлоатация от съот-
ветните държавни органи, след като отново 
бъдат пуснати в експлоатация с разрешение 
на тези органи.
Чл. 34. Застрахователната полица по за-
дължителна застраховка „Злополука“ на път-
ниците освен реквизитите по чл. 184, ал. 3, 
т. 2, 3, 4, 5, 6, 8, 9, 10 и ал. 5 от Кодекса за 
застраховането следва да съдържа и:
1. наименование на застрахователя;
2. седалище и адрес на управление, като 
застрахователите от трета държава, извършва-
щи дейност чрез клон в Република България, 
посочват седалището и адреса на управление 
на застрахователя в третата държава и на 
клона в Република България;
3. номер на акта на компетентния орган, с 
който е издаден лиценз за извършване на за-
страхователна дейност, като застрахователите 
от трета държава, извършващи дейност чрез 
клон в Република България, посочват номера 
на акта на компетентния орган по седалище-
то на застрахователя в третата държава и на 
компетентния орган в Република България;
4. ЕИК за застрахователите със седалище 
в Република България, съответно номер на 
регистрация в търговски или друг подобен 
регистър за застрахователите със седалище в 
държава членка или в трета държава;
5. името и адреса, съответно наименовани-
ето, седалището, адреса на управление и ЕИК, 
съответно номера по БУЛСТАТ на превозвача 
на пътници със средства за обществен превоз;
6. поредния номер на застрахователната 
полица, образуван по реда на чл. 40, ал. 2.
Чл. 35. Застрахователят е длъжен да снабди 
превозвача с удостоверение за сключената 
задължителна застраховка „Злополука“ на 
пътниците за всяко превозно средство на 
превозвача, което трябва да съдържа обсто-
ятелствата по чл. 34 и срока на валидност 
на застраховката. Превозвачът е длъжен да 
постави удостоверението на видно място в 
превозното средство.
Чл. 36. (1) При настъпване на застрахо-
вателно събитие превозвачът е длъжен да 
уведоми застрахователя. Уведомяването може 
да извърши и пострадалият пътник или тре-
то лице. Превозвачът е задължен да състави 
акт за злополука на пострадалия пътник с 
подробно описание на случая. Препис или 
фотокопие от акта се представя на застрахо-
вателя в 10-дневен срок от настъпването на 
злополуката. Акт за злополука може да не се 
съставя, ако тя е отразена в акт на компе-
тентен орган по контрола на съответния вид 
транспорт. В този случай превозвачът снабдява 
пострадалия пътник или ползващите се по 
чл. 38 лица със заверено копие от документа 
по предходното изречение.
(2) Застрахователят е длъжен да приеме 
и регистрира с входящ номер и дата всяко 
уведомление за настъпило застрахователно 
събитие, както и всяка претенция, и да ре-
гистрира с входящ номер и дата на представяне 
всички документи, удостоверяващи основа-
нието на претенцията и размера на вредата, 
включително и датата за явяване за преглед 
на пострадалото лице.
(3) Явяването за преглед на пострадалото 
лице се удостоверява с протокол за преглед 
или протокол за явяване, на които е вписана 
датата на явяване. 
(4) При поискване застрахователят е длъжен 
да предостави на пострадалото лице заверено 
копие от общите условия по застрахователния 
договор и заверено извлечение от полицата, 
съдържащо информацията по чл. 35, как-
то и други клаузи, които имат значение за 
определяне и осъществяване на правата на 
пострадалото лице, ако такива са договорени, 
без да се нарушава застрахователната тайна.
Чл. 37. (1) За злополука се счита всяко 
събитие, станало не по волята на застрахова-
ното лице, настъпило по време на пътуване 
(включително при качване или слизане от 
превозното средство), което в резултат на вне-
запни и непредвидени действия или причини 
от външен произход в срок до една година от 
настъпването му е причинило покрит риск 
смърт или трайна загуба на работоспособност 
на застрахованото лице. Покрит риск е налице 
и когато трайната загуба на работоспособност 
е определена по установения ред след изти-
чането на едногодишния срок от настъпване 
на застрахователното събитие и се намира в 
причинно-следствена връзка с него.
(2) За покрит риск се считат също:
1. изкълчванията, обтяганията или скъс-
ванията на тъкани, причинени от внезапно 
напрягане на собствени сили;